जनाना अस्पताल परिसर में मिला कन्या भ्रूण
इधर,कन्या भ्रूण के मामले में कोतवाली थाने में सतीश कुमार पुत्र किशोरी लाल निवासी खदाना मोहल्ला ने रिपोर्ट दर्ज कराई है। रिपोर्ट में लिखा है कि वह शिशु अस्पताल के बाहर ठेली लगाकर मूंगफली बेचता है। जब वह पानी की टंकी के पास लघुशंका को गया तो वहां कपड़े में लिपटा भ्रूण दिखाई दिया। इस पर उसने पुलिस कंट्रोल रूम को सूचना दी। थानाधिकारी ने बताया कि मामले की जांच एएसआई यादराम मीणा को सौंपी है।
अलवर. शिशु वार्ड के पास मिले भ्रूण को कब्जे में लेती पुलिस।
भास्कर संवाददाता| अलवर
राजकीयजनाना अस्पताल के शिशु वार्ड के पास स्थित पेयजल टंकी के नीचे गुरुवार सुबह करीब 10 बजे एक कन्या भ्रूण कपड़े में लिपटा मिला। इससे लोगों में सनसनी फैल गई तथा मौके पर बड़ी संख्या में लोग एकत्र हो गए। सूचना पर पुलिस मौके पर पहुंची और भ्रूण को कब्जे में लेकर अस्पताल प्रशासन एवं लोगों से इस बारे में जानकारी ली। पुलिस ने बालिका के भ्रूण को सामान्य अस्पताल में रखवा दिया। एसआई सुरेश चंद ने बताया कि शिशु वार्ड की पेयजल टंकी के पास लावारिस हालत में लगभग 7-8 माह का कन्या भ्रूण कपड़े में लिपटा मिला है। भ्रूण के सिर पैरों पर किसी जानवर के कुतरने के निशान थे। जिस जगह भ्रूण मिला, वहां चारों ओर बाउंड्रीवाल है तथा झाड़ियां उगी हुई हैं। उन्होंने बताया कि भ्रूण की शिनाख्तगी के लिए जनाना अस्पताल में प्रसूता महिलाओं के रिकाॅर्ड की जांच की गई। मगर, भ्रूण की शिनाख्त नहीं हो सकी। पुलिस कन्या भ्रूण को फंेकने वालों की तलाश कर रही है।
bho_Deva hin_Deva hin_Deva bho_Deva hin_Deva